Aarhuus Stifts-Tidende, 1841-07-14
En Beretning om Formælingen, hvormed det nye Blad Figaro har gjort sin Debut, slutter saaledes: "Danmark har oplevet et stort Øieblik, der maaskee engang i dets Historie vil staae som et lysende Hvilepunkt. En Fylde af rene, varme, ungdommelige Følelser har gjennembævet Folkets Hjerter, og den yngre Slægt, der gjemmer Fremtiden i sit Jndre, der med Ærefrygt for det Tidligere, fængsles mægtigt og lettest ved det Unge, det Nærværende, dvæler i denne Stund med frisk og vaarligt Haab ved Danmarks Thronarving, og ved hende, der skal forskjønne hans Bane. Det er i Følelsen af det Kjærlighedens Aandepust, det begeistrede Sværmeri, hvormed qvindelig Ungdom og Ynde berører unge Gemytter, at vi nedbede Himlens Velsignelse over Kongehuset og den Pagt, der har tændt en ny Livsflamme i dette, og med et nyt Baand knytter det til Folket. Lad da ikke dette Øieblik Jndtryk for hastig tabe sig; lad os stedse mindes den solklare Sommerdag, da Kongesønnen førte sin Brud til os, hun, der ikke som Fremmed besteg vor Kyst, men dog har forladt Fader, og Moder og sine Fædres Land, og er gaaet til et Folk, hun tilforn ikke kjendte, i hvis Skjød hendes Aar skulle henrinde, hvis Vel og Vee herefter skal være hendes eget! "Dagen" og Kjøbenhavnsposten kappes i denne Tid om, hvem der kan gaae til de største Yderligheder. Medens "Dagen" jubler over, at en preussisk General har ved Universitetsfesten baaret det hvide Baand til Hæder for Nationen, undersøger Kjøbenhavns posten" i en Række af Artikler, hvorvidt det kan være passende for Folket at bevidne sin Deeltagelse ved Kongens Søns Bryllup; ja dette Blad er endog gaaet saavidt i sin Jver, at det har optaget en Erklæring fra nogle unge Studerende, hvori de have det Mod at fortælle Statens Overhoved, at det Hurra, der er bragt ham ved Fakkeltoget, er skeet imod deres Villie. Fædrelandet meddeler følgende statistiske Notits I Tidsrummet fra Juni M. f. A. indtil Begyndelsen, af denne Maaned, altsaa omtrent i eet Aar, har Landsover- samt Hof- og Stadsretten optaget til Paakiendelse ikke mindre end 22 ifølge Cancelliets Ordre anlagte Pressessager, hvoraf 8 have været mod Kjøbenhavnsposten", 4 mod Fædrelandet", 3 mod den Frisindede", 3 mod "Corsaren", en mod Mag. Monrad, en mod Cand. Barfod, og en mod Cand Larsen. Af disse 22 Sager har Hof= og Stadsretten afsagt Dom i 13, hvoraf 7 Frifindelsesdomme, samt lige dog, med Undtagelse af een, med Paalæg af Actionsomkostningerne, i de øvrige 6 er der tilfalden Fattigvæsenets Hovedkasse Mulcter til et Beløb af 1150 R. Samtlige 7 Frifindelsesdomme har Cancelliet uden Undtagelse indanket for Høiesteret, hvilken Domstol allerede har paakiendt 6 af disse saaledes, at medens kun een af dem er bleven stadfæstet, de fire ere blevne underkjendte og een atter hjemviist til Hof= og Stadsretten, for at Redacteuren kan i Criminelkammeret blive personlig stillet i et inqvisitorisk Forhør. Ved disse Høiesteretsdomme er forbemeldte Fattigkasse endvidere bleven forøget med et Mulct beløb af 900 28, saa at Totalbeløbet bliver i eet Aar 2050 18, hvoraf Kjøbenhavnsp. har maattet udrede 650, Fædrelandet 500, den Frisindede 7000, og Mag Monrad 200 3, Alt foruden Sagens Omkostninger, Salair til Sagførerne, &c.